recursal/SuperWikiNEXT-32B huggingface dataset:
אין תמונה חופשית
הרב **חיים דוד זילבר־מרגליות** (תרכ"ד- כ' בכסלו תש"א) היה רבה של קויל בפולין.

תולדותיו
--------

נולד בזליחוב לרב נפתלי צבי נכדו של רבי אלכסנדר מרגליות, מחבר הספר תורת הרא"ם וצאצאו של רבי אלכסנדר סנדר שור. אביו היה חסידו של רבי יהודה לייב איגר ותלמידו של רבי יצחק מאיר אלתר מגור ואמו עסקה במסחר. בגיל 16 נישא לצירל דבורה בתו של הרב אביגדור יהודה לייביש לוינטל רבה של קויל (הסמוכה לקאליש). קיבל היתר הוראה מרבי שניאור זלמן מלובלין, רבי יהושע מקוטנא ומרבי אברהם בורנשטיין, ה"אבני נזר" מסוכטשוב. רבי יהושע מקוטנא כתב בכתב הסמיכה, שהוא בקי בארבעת חלקי השולחן ערוך. היה חסידו רבי לייב איגר ולאחר פטירתו היה לחסידו של רבי יהודה אריה לייב אלתר, ה"שפת אמת" מגור ושל בנו רבי אברהם מרדכי אלתר, ה"אמרי אמת".

לאחר פטירת חמיו בשנת תרנ"ג, התבקש על ידי בני הקהילה למלא את מקומו. רבי חיים דוד סירב אך נענה למכתב שהביאו בני הקהילה ממספר רבנים. בתחילת כהונתו אסר את השחיטה בעיר לשלוש שנים עד שהקצבים הסכימו לקבלו את סמכותו בהכרעת הטרפת בהמות. עקב זאת חי בדחקות גדולה, מכיוון שפרנסת רב העיר הייתה מדמי שחיטה. כמו כן סגר את החדרים הפרטיים שקיבלו רק בני עשירים ופתח תלמוד תורה כללי בשם "עץ חיים" בו קיבלו את כל ילדי העיר והתשלום היה לפי יכולת ההורים. היה חבר במועצת גדולי התורה של אגודת ישראל והיה בעל דעות חריפות נגד הציונות. הוא חסך כסף על מנת לעלות לארץ ישראל, אך במלחמת העולם הראשונה איבד כספו את ערכו, ותוכניתו ירדה לטמיון.

בשנת תרצ"ט נמלט מקויל ללובלין, ללא מטלטלין. בלובלין התארח אצל בתו אך נחלש ונפטר בערב שבת וישב, כ' בכסלו תש"א. נקבר בחלקת הרבנים בבית הקברות של לובלין. חיבר את הספר "דבר ישרים" על התורה.

בנו רבי נפתלי צבי, כיהן כרבה של בארנוב. נרצח בשואה. חתנו היה רבי משה ברוך מורגנשטרן, האדמו"ר מליקוב ורבה של ולודאבה, נרצח במחנה ההשמדה סוביבור. ארבע בנותיו ובעליהן, נרצחו בשואה. בן נוסף, אלכסנדר, עלה לארץ ישראל. הדפיס את ספרו של אביו מחדש.
**ניקלס קרל בוסון נט-או-דאג** (בשוודית: **Niklas Carl Bosson Natt och Dag**; נולד ב־3 באוקטובר 1979) הוא סופר שוודי, הכותב בעיקר ספרות בלשית היסטורית.

משפחת נט-או-דאג
---------------

 ערך מורחב – **נט-או-דאג**  

ניקלס הוא בן למשפחת נט-או-דאג (מילולית: "יום ולילה"), משפחת אצולה שוודית עתיקת יומין, ששורשיה הולכים עד לשנת 1281 ומאז 1631 התבססה כמשפחה רבת אמצעים והיה לה אף שלט אצולה.

* שלט האצולה של משפחת נט-או-דאגשלט האצולה של משפחת נט-או-דאג
* גוסטב פרסון נט-או-דאג, מבני המשפחה הידועים, שימש כאחד מיועציו של קרל האחד עשר, מלך שוודיהגוסטב פרסון נט-או-דאג, מבני המשפחה הידועים, שימש כאחד מיועציו של קרל האחד עשר, מלך שוודיה
* בית המשפחה באודבלה.בית המשפחה באודבלה.
* סמל העיר Sävsjö, השואבת השראה מסמל המשפחה. Sävsjö ממוקמת בין סטוקהולם למאלמה.סמל העיר Sävsjö, השואבת השראה מסמל המשפחה. Sävsjö ממוקמת בין סטוקהולם למאלמה.

ביוגרפיה
--------

נט-או-דאג נולד בסטוקהולם. משנת 2000 עד 2003, למד במכללה בקלמר, שוודיה. מאוקטובר 2006 עד אוקטובר 2008 עבד כעורך הראשי של מגזין סליץ (Slitz). ספרו הראשון היה הרומן הספרותי ההיסטורי "1793". הוא ידוע כמנגן בנוסף לגיטרה גם על נבל ניקל (כלי מיתר עם מקשים), מפוחית, מנדולינה ושאקוחאצ'י (חליל יפני). הוא גר בסטוקהולם עם אשתו ושני בניו.

בשנת 2020 הוענק לו פרס אזרח כבוד מטעם עיריית סטוקהולם.

ספריו
-----

### סדרת בלמן נואר

* 1793 (2017)
* 1794 (2019)
* 1795 (2021)

קישורים חיצוניים
----------------

ויקישיתוף מדיה וקבצים בנושא **ניקלס נט-או-דאג** בוויקישיתוף
* 
* ניקלס נט-או-דאג, ברשת החברתית Goodreads
* 

| "בלמן נואר" מאת ניקלס נט-או-דאג |
| --- |
| **1793** | **1794** | **1795** |
| ‏נט-או-דאג |


|  |  |
| --- | --- |
| בקרת זהויות עריכת הנתון בוויקינתונים | 
* GND: 1156539250
* ISNI: 0000 0004 6513 2805
* LCCN: no2019031916
* NKC: xx0236892
* SELIBR: 404978
* SUDOC: 23611493X
* VIAF: 184150747077016301627
* WorldCat: lccn-no2019031916

 |
**חיים גלובינסקי** (13 במרץ 1902 – 20 באוגוסט 1986) היה מעסקני הספורט הבכירים בארץ ישראל המנדטורית ולאחר מכן בישראל.

חייו
----

במהלך מלחמת העולם השנייה התנדב גלובינסקי לצבא הבריטי לחיל החפרים. הוא נפל בשבי הגרמני במהלך הקרב על יוון ב 29 באפריל 1941 על חופי העיר קלמטה. יחד עם יוסף אלמוגי עמד בראש ההתארגנות של החיילים היהודיים במחנה השבויים "למסדורף" (סטלאג VIII-B). במסגרת תפקידו היה אחראי על חלוקת המזון. במהלך השהות במחנה ארגן קבוצות ספורט תחת דגל ישראל.

גלובינסקי היה ממייסדי אגודת "הפועל" ועמד בראשה. בין השנים 1954 – 1956 כיהן כיושב ראש ההתאחדות לכדורגל בישראל, וכן שימש חבר הנהלת ההתאחדות לספורט בישראל - ויו"ר ועדת הכדורסל בהתאחדות זו, ולאחר מכן גם כיושב ראש הראשון של איגוד הכדורסל. משך שנים רבות כיהן כמזכיר הוועד האולימפי, ואף היה חבר במשלחות ישראל לכמה אולימפיאדות, ובהן אולימפיאדת מלבורן (1956), אולימפיאדת רומא (1960), אולימפיאדת מקסיקו סיטי (1968), ואולימפיאדת מינכן (1972). כמו כן כיהן כחבר המועצה להסדר ההימורים בספורט. גלובינסקי אף נטל חלק בהקמת ממסד הספורט השיקומי למען נכי צה"ל, פעילות שממנה התפתחו מוסדות ספורט הנכים בישראל.

בשנת 1966 קיבל את עיטור "לאיש כפעלו" מטעם דירקטוריון הפועל. בשנת 1982 קיבל מטעם אותו הארגון את תואר "עמית כבוד לעד" שניתן רק לשמונה אנשים עד היום.
כמו כן זכה בתואר יקיר העיר תל אביב-יפו לשנת תשל"ז-1977, והוא אחד מהישראלים הבודדים שזכו באות המסדר האולימפי על תרומתם לתנועה האולימפית ולרעיון האולימפי.

לקריאה נוספת
------------

* ישראל פז ואוריאל זמרי, חיים לגבורות: חברים מספרים על חיים גלובינסקי במלאת לו 80 שנה (1982)

קישורים חיצוניים
----------------

ויקישיתוף מדיה וקבצים בנושא **חיים גלובינסקי** בוויקישיתוף

הערות שוליים
------------

1. ↑  דף הנפטר באתר חברה קדישא ת"א והמחוז.
2. ↑  דף המידע של איתמר
3. ↑  בשבוע הבא יתחילו הדיונים בהקמת התאחדות לכדורסל, דבר, 28 בדצמבר 1965
4. ↑  לגלובינסקי 2 סגנים באיגוד העצמאי בכדורסל, דבר, 6 ביולי 1966
5. ↑  מכון וינגייט - האתר הרשמי - Wingate - כללי
6. ↑  משלחת ישראל מקסיקו 1968
7. ↑  משלחת ישראל מינכן 1972
8. ↑
9. ↑  ספורט הנכים בישראל
10. ↑  1960-1969
11. ↑  עמיתי כבוד לעד
12. ↑

| יושבי ראש ההתאחדות לכדורגל בישראל |
| --- |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| אורי נדב | בן ציון פט | חיים גלובינסקי | יצחק זאבי | יוסף ענבר | יצחק זאבי | יצחק פנאי | מנחם הלר | יצחק זאבי | זאב בר-סבר | מיכאל אלמוג |
| 1950 - 1954 | 1954 - 1956 | 1954 - 1956 | 1957 - 1959 | 1959 | 1959 - 1963 | 1964 | 1964 - 1970 | 1970 - 1972 | 1972 - 1973 | 1973 - 1982 |
| חיים הברפלד | שאול סווירי | חיים הברפלד | עזריקם מילצ'ן | גברי לוי | איצ'ה מנחם | אבי לוזון | עופר עיני | משה זוארץ | אורן חסון | משה זוארץ |
| 1980 - 1985 | 1985 - 1992 | 1992 - 1993 | 1993 - 1996 | 1996 - 2003 | 2003 - 2007 | 2007 - 2014 | 2014 - 2018 | 2018 - 2019 | 2019 - 2022 | 2022 |

 |



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296921705171
* VIAF: 297749415
* WorldCat (עם VIAF): 297749415

 |
**הלגיון הגאורגי** (בגאורגית: **ქართული ლეგიონი**, מילולית: כּארתוּלי לֶגיוֹני) היה לגיון צבאי אתני של הורמאכט, אשר הוקם על ידי מהגרים גאורגים, שנאלצו לעזוב את מולדתם, לאחר פלישת הצבא האדום לרפובליקה הדמוקרטית של גאורגיה בשנת 1921. הלגיון הורכב ממתנדבים מהצבא האדום, שנשבו על ידי הגרמנים, כשהאלטרנטיבה האחרת שעמדה מולם הייתה מוות ברעב, במחלות, עבודת פרך וברוטליות, במחנות שבויי מלחמה. 

הלגיון הוקם בדצמבר 1941. הגאורגים התאמנו במערב אוקראינה והפכו כשירים מבצעית בסתיו 1942. לפחות 30,000 גאורגים שרתו בכוחות הנאצים. ב-13 גדודי שדה, שלכל אחד מהם היו חמש פלוגות. כמו כן היו גאורגים גם בלגיון הצפון קווקזי של הורמאכט, ובלגיונות אתניים קווקזיים אחרים. מפקד הלגיון הגאורגי היה גנרל מיור שלווה מַר'לַקֶלידזֶה (შალვა მაღლაკელიძე). 

ברחבי אירופה, במיוחד באיטליה וצרפת, ערקו חיילים גאורגים מהכוחות המזוינים של גרמניה. רבים הצטרפו למחתרות המקומיות. הטלת עונשים כבדים על חיילי הלגיון נמנע בעקבות התערבות של אלפרד רוזנברג שהיה מיודד עם מיכאיל אחמטלי. באפריל-מאי 1945 התקומם גדוד גאורגי באי ההולנדי טסל.

ראו גם
------

* דיוויזיית שרלמאן - חיל מתנדבים צרפתי בשירות הנאצים.
* החיל הבריטי החופשי - חיל מתנדבים בריטי בשירות הנאצים.
* הגייסות החופשיים הדנים - חיל מתנדבים דני בשירות הנאצים.
* הלגיון ההודי - חיל מתנדבים הודי בשירות הנאצים.
* הלגיון הערבי החופשי - חיל מתנדבים ערבי בשירות הנאצים.

קישורים חיצוניים
----------------

ויקישיתוף מדיה וקבצים בנושא **הלגיון הגאורגי** בוויקישיתוף
* תמונות הלגיון הגאורגי

|  |  |
| --- | --- |
| בקרת זהויות עריכת הנתון בוויקינתונים | 
* GND: 7585972-5
* NKC: ko2015897000
* VIAF: 7145192875870411209
* WorldCat (עם VIAF): 7145192875870411209

 |
**אלדו קלולו קיאטנגווה** (בצרפתית: **Aldo Kalulu Kyatengwa**; נולד ב-21 בינואר 1996 בליון שבצרפת) הוא כדורגלן צרפתי המשחק בעמדת החלוץ בקבוצת סושו.

קריירת מועדונים
---------------

קלולו נולד בליון שבצרפת. בשנת 2004 עבר למחלקת הנוער של מועדון הפאר הצרפתי אולימפיק ליון ממחלקת הנוער של סט. פון. בהמשך הצטרפו למחלקת הנוער של המועדון גם אחיו, פייר וגדעון קלולו. בשנת 2013 החל קלולו לשחק באולימפיק ליון II, קבוצת המילואים של המועדון. ב-18 ביולי 2015 ערך קלולו את הופעת הבכורה הלא-רשמית שלו בקבוצה הראשונה של המועדון, כשהחליף את מקסים גונאלון בדקה ה-89 בניצחון 1–2 על מילאן במשחק ידידות. שמונה ימים לאחר מכן שיחק 58 דקות בהפסד 0–2 לוויאריאל במסגרת גביע האמירויות. ב-12 בספטמבר ערך קלולו את הופעת הבכורה הרשמית שלו במועדון, כשנכנס כמחליף בדקה ה-78 בתיקו 0-0 נגד ליל במסגרת המחזור החמישי בליגת העל הצרפתית לעונת 2015/2016. ב-16 בספטמבר ערך קלולו את הופעת הבכורה שלו בליגת האלופות, כשנכנס כמחליף בדקה ה-69 בתיקו 1-1 נגד גנט במסגרת המחזור הראשון בשלב הבתים לעונת 2015/2016. ב-23 בספטמבר הבקיע קלולו את שער הבכורה שלו במועדון, שער בדקה ה-18 בניצחון 0–2 על בסטיה. בעונתו הראשונה בקבוצה ערך קלולו עשר הופעות ליגה, בהן הבקיע שני שערים, והוסיף שתי הופעות בליגת האלופות ושתיים בגביע הצרפתי.

קישורים חיצוניים
----------------

* אלדו קלולו, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**הלגיון הראשון יוביה** (בלטינית: **Legio I Iovia**) היה לגיון רומאי, אשר הוקם בידי הקיסר דיוקלטיאנוס והוצב במחוז סקיתיה ליד הדנובה.

היסטוריה
--------

המידע על הלגיון מועט. הוא הוקם בידי הקיסר דיוקלטיאנוס, ככל הנראה בתחילת שנות שלטונו. הלגיון נקרא "יוביה" אשר משמעותו "מוקדש ליופיטר". יופיטר היה הפטרון של הקיסר דיוקלטיאנוס, שבעצמו כונה לפעמים "יוביאנוס". הלגיון הוקם במקביל ללגיון השני הרקוליה, אשר נקרא על שם הרקולס, הפטרון של שותפו לשלטון של דיוקלטיאנוס - הקיסר מקסימיאנוס. הלגיון הראשון יוביה הוצב לצד הלגיון השני הרקוליה במחוז סקיתיה ליד נהר הדנובה. במאה החמישית הלגיון נזכר בנוטיטיה דיגניטטום, עדיין בבסיסו הישן על יד הדנובה. מכיוון שהיה מדובר בגזרה שקטה יחסית, לא מן הנמנע שהלגיון שרד את נפילת האימפריה הרומית והתמזג אל תוך הצבא הביזנטי המוקדם.

קישורים חיצוניים
----------------

* הלגיון הראשון יוביה, באתר livius.org (באנגלית)
* הלגיון הראשון יוביה, באתר Imperiumromanum.com (בגרמנית)

הערות שוליים
------------

1. ↑  הלגיון הראשון יוביה, באתר livius.org (באנגלית)
2. ↑  הלגיון הראשון יוביה, באתר Imperiumromanum.com (בגרמנית)
**עיט מצויץ** (שם מדעי: *Harpyhaliaetus*) הוא סוג מבוטל של דורס יום מתת-משפחת העקבים. בעבר הם שויכו לתת-משפחת העיטים. בגרסה 3.3 (2013) של רשימת המיון של הקונגרס האורניתולוגיה הבינלאומי הוחלט להעביר את המינים בסוג זה לסוג עקב שחור וסוג זה בוטל. השם מגיע מיוונית Haliaetus (עיט דגים) Harpy (הרפיה).

מאפיינים
--------

אלו עופות באורך 60–80 ס"מ, מוטת כנפיים באורך 152–180 ס"מ ושוקלים עד 3 ק"ג. הם בעלי מקור קשוח ומעט מאונקל ונוצותיהם אפורות עד חומות. מאחורי ראשם ישנה ציצת נוצות קטנה מזדקרת. כפות הרגליים עירומות מנוצות וצהובות.

הם חיים ביערות האמזונאס וצדים מגוון של בעלי חיים קטנים עליהם הם עטים מלמעלה. הם ניזונים בעיקר מיונקים קטנים עד גודל של קופים וטלאים וכן מעופות ומזוחלי יער שונים. הם יגוונו גם בדגים.

בעבר הכיל את המינים
-------------------

* מין עקב שחור מצוייץ (*Harpyhaliaetus coronatus*)
* מין עקב-שחור מתבודד (*Harpyhaliaetus solitarius*)

קישורים חיצוניים
----------------

ויקישיתוף מדיה וקבצים בנושא **עיט מצויץ** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ADW
* ITIS
* NCBI
* GBIF
 |
**עיט קטן** (שם מדעי: **Hieraaetus morphnoides**) הוא מין של עיט הנפוץ ברחבי אוסטרליה. ישנו מין דומה לו מאוד - עיט גמדי (Hieraaetus weiskei) החי בגינאה החדשה.

אורכו 45-55 ס"מ ומשקלו 815 גרם ומוטת הכנפיים באורך 120 ס"מ. הוא קרוב למיני הסוג עיט וגם למין הנכחד מניו זילנד עיט האסטי. עיט זה בעל ציצה קטנה מאחורי הראש הזהוב. הכנפיים חומות והבטן והרגליים לבנים. הוא מצוי בכל רחבי אוסטרליה למעט המדבריות של דרום מערב אוסטרליה. הוא מצוי באזורים ממוזגים וטרופיים, בביצות ובערבות יבשות.

מין זה הוא השני בגודלו דורסי אוסטרליה לאחר המין עיט מחודד זנב והוא טורף ראשי המחפש בעיקר יונקים קטנים כמו מכרסמים, בנדיקוטים, בטונגים (Bettongia) ווולבים קטנים. הוא ניזון גם מעופות וזוחלים קטנים ואף מחרקים גדולים. כמו כן הוא ניזון מנבלות, בעיקר ליד כבישים סואנים.

קישורים חיצוניים
----------------

ויקישיתוף מדיה וקבצים בנושא **עיט קטן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  עיט קטן באתר הרשימה האדומה של IUCN
**עיט נצי אדום-בטן** (שם מדעי: *Lophotriorchis kienerii*) הוא מין של עיט ממשפחת הנציים, המין היחידי בסוגו. מצוי בטבע בדרום אסיה וסביבותיה.

מאפיינים
--------

מין זה נחשב בהתחלה לחלק מהסוג עיט או מהסוג עיט קטן אך הופרד מהם, בעיקר משום שהוא קטן יותר. אורכו הממוצע 56–61 ס"מ ומוטת כנפיו 106–140 ס"מ. הוא בעל נוצות כהות ופנים כהות ומזכיר מעט בז נודד. הבטן לבנה ותחתית הכנפיים וכן הרגליים ערמוניות. יש מעט מאוד הבדלים בין הזכרים לנקבות אך הצעירים בהירים יותר. כנפיהם גדולות ומעוגלות.

עיט זה מצוי באזור שבין הרי גהט המערביים שבהודו ועד לאיי אינדונזיה במגוון בתי גידול, כולל במדרונות הרי ההימלאיה.

הוא צייד הדואה מעל היערות בהם הוא חי ומחפש בעיקר עופות איטיים כיונים, תרנגולים ופסיוניים. הוא עט עליהם בצלילה מלמעלה. העיטים מקננים בעונה הגשומה ומקימים קן על עץ גבוה, המורכב מענפים ומעלים, ומטילים בו ביצה אחת.

מיון
----

לעיט זה שני תת-מינים:

* *Hieraaetus kienerii kienerii*
* *Hieraaetus kienerii formosus*

קישורים חיצוניים
----------------

ויקישיתוף מדיה וקבצים בנושא **עיט נצי אדום-בטן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
* IBC
 |

הערות שוליים
------------

1. ↑  עיט-נצי אדום-בטן באתר הרשימה האדומה של IUCN
**קרלו ורנר "קלה" יארווינן** (בפינית: **Kaarlo Verner "Kalle" Järvinen**;‏ 4 במרץ 1870 – 31 בינואר 1941) היה אתלט פיני. אלוף אולימפי (אתונה 1906) בזריקת דיסקוס יווני ובכך היה לספורטאי הפיני הראשון שזכה במדליית זהב במשחקים האולימפיים.

ביוגרפיה
--------

יארווינן נולד וגדל ברווסי.

### אלוף אולימפי

באולימפיאדת אתונה (1906) זכה ורנר בשתי מדליות, זהב וארד. מדליית זהב, בזריקת דיסקוס יווני בתוצאה של 35.17 מטר, לפני ניקולאוס גאורגנטס מיוון (32.80 מטר) ואישטוואן מודי מהונגריה (31.91 מטר). מדליית ארד, בזריקת דיסקוס בתוצאה של 36.82 מטר, אחרי מרטין שרידן מארצות הברית שקבע שיא עולם חדש של 41.46 מטר וניקולאוס גאורגנטס (38.06 מטר). נוסף לכך, הוא סיים במקום חמישי בהטלת כידון בתוצאה של 44.25 מטר, אחרי 4 מטילים שוודים וכן השתתף בהדיפת כדור ברזל ובזריקת אבן אך פסל בתחרויות אלה. 

באולימפיאדת לונדון (1908) זכה ורנר במדליית ארד בזריקת דיסקוס יווני בתוצאה של 36.48 מטר, אחרי מרטין שרידן (37.99 מטר) וביל הור מארצות הברית (37.32 מטר). נוסף לכך, הוא סיים במקום רביעי בזריקת דיסקוס בתוצאה של 39.43 מטר, 2 ס"מ ממדליית ארד ופסל בתחרויות להדיפת כדור ברזל ולהטלת כידון. 

באולימפיאדת סטוקהולם (1912) בגיל 42 סיים יארווינן במקום 12 בזריקת דיסקוס בשתי ידיים בתוצאה של 
66.69 מטר (יד ימין: 37.84 מטר, יד שמאל: 28.85 מטר) ובמקום 15 בזריקת דיסקוס בתוצאה של 38.60 מטר.

משפחתו
------

ליארווינן 4 בנים, שלושה מהם היו ספורטאים מצטיינים שאותם אימן: מאטי הצעיר, אלוף אולימפי (לוס אנג'לס 1932) ושיאן עולם בהטלת כידון, אקילס בעל שתי מדליות כסף אולימפיות (אמסטרדם 1928 ולוס אנג'לס 1932) ושיאן עולם בקרב עשר והבן הבכור קלה, מקום 9 באולימפיאדה (לוס אנג'לס 1932) ושיאן אירופה בהדיפת כדור ברזל.

שיאים אישיים
------------

* הדיפת כדור ברזל: 13.93 מטר (1903)
* זריקת דיסקוס: – 45.12 מטר (1909)
* הטלת כידון: 44.25 מטר (1906)
* יידוי פטיש: 34.83 מטר (1909)
* קפיצה משולשת: 11.51 מטר (1901)

קישורים חיצוניים
----------------

ויקישיתוף מדיה וקבצים בנושא **ורנר יארווינן** בוויקישיתוף

* ורנר יארווינן, באתר הוועד האולימפי הבין-לאומי
* ורנר יארווינן, באתר olympedia.org
* ורנר יארווינן, באתר Track and Field (גברים)
גנרל **ורנר קיניץ** (בגרמנית: **Werner Kienitz**;‏ 3 ביוני 1885 – 31 בדצמבר 1959), היה מפקד בכיר בורמאכט שפיקד על קורפוס במלחמת העולם השנייה.

ביוגרפיה
--------

### קריירה מוקדמת

קיניץ נולד ב-3 ביוני 1885 בהמבורג שהשתייכה לאימפריה הגרמנית. בשנת 1904 התגייס קיניץ לצבא הגרמני הקיסרי, והצטרף לרגימנט הרגלים ה-64 (ברנדנבורג ה-8 - גנרל-פלדמרשל הנסיך קרל וילהלם מפרוסיה), ולחם בשורותיו במלחמת העולם הראשונה. ב-24 בדצמבר 1914 הועלה לדרגת האופטמן, ומונה למפקד פלוגה ברגימנט. בסוף שנת 1915 מונה לקצין מטה במטה הכללי, ובשנת 1917 מונה לקצין מטה בדיוויזיית המילואים ה-21. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה נשאר קיניץ ברייכסווהר, ומילא בו תפקידי פיקוד ומטה. ב-1 בפברואר 1925 הועלה קיניץ לדרגת מיור, וב-1 באוקטובר 1926 מונה לקצין מטה בדיוויזיה ה-4 של הרייכסווהר. ב-1 ביולי 1929 מונה למפקד ה-3 ברגימנט הרגלים ה-18, וב-1 באוקטובר 1929 הועלה לדרגת אוברסט לוטננט. ב-1 באפריל 1932 מונה למפקד רגימנט הרגלים ה-15, וב-1 באוקטובר 1934 מונה למפקד הביצורים בשטוטגרט. ב-1 במרץ 1935 הועלה לדרגת גנרל מיור, וב-15 באוקטובר 1935 מונה למפקד הדיוויזיה ה-24, וב-1 באפריל 1937 הועלה לדרגת גנרל לוטננט. ב-1 באפריל 1938 הועלה לדרגת גנרל חיל הרגלים, ומונה למפקד הקורפוס ה-17.

### מלחמת העולם השנייה

בפרוץ המלחמה היה קיניץ מפקד הקורפוס ה-17, ופיקד עליו במהלך הפלישה לפולין כחלק מהארמייה ה-14 במסגרת קבוצת ארמיות דרום, ובמהלך המערכה על צרפת לחם עמו כחלק מהארמייה התשיעית במסגרת קבוצת ארמיות B, ובשלב השני כחלק מהארמייה ה-18. במהלך מבצע ברברוסה לחם קיניץ עם הקורפוס שבפיקודו כחלק מהארמייה השישית במסגרת קבוצת ארמיות דרום, וב-31 באוגוסט 1941 קיבל על פעולותיו בקרבות את עיטור צלב האבירים של צלב הברזל. ב-23 בינואר 1942 פרש קיניץ מתפקידו, וב-1 במאי 1942 מונה למפקד המחוז הצבאי השני בשטטין. בינואר 1945 פרש קיניץ לביתו, וב-22 באפריל 1945 קיבל על פעולותיו את עיטור הצלב הגרמני בכסף. לאחר כניעת גרמניה הנאצית בסוף המלחמה, נלקח קיניץ בשבי בעלות הברית.

### לאחר המלחמה

קיניץ שוחרר מהשבי בשנת 1947. לאחר שחרורו התגורר קיניץ בהמבורג, עד למותו ב-31 בדצמבר 1959.

קישורים חיצוניים
----------------

ויקישיתוף מדיה וקבצים בנושא **ורנר קיניץ** בוויקישיתוף
* ורנר קיניץ באתר lexikon-der-wehrmacht (בגרמנית)
**מקלארן 650s** היא מכונית ספורט במרכב קופה שיוצרה על ידי מקלארן אוטומוטיב בין השנים 2014 ל-2017. היא נחשפה בשנת 2014.

מפרט טכני
---------

ה-650s כוללת מנוע בנזין V8 צילנדרים עם שני מגדשי טורבו בנפח 3.8 ליטרים המספק כ-641 כוחות סוס ומומנט של 69.1 קילוגרם. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קילומטרים לשעה בתוך 3.0 שניות ומגיעה למהירות מרבית של 333 קילומטרים לשעה.

גרסאות
------

### 650s ספיידר

מקלארן 650S ספיידר
הוכרזה לראשונה בפברואר 2014, ה-650S ספיידר הייתה גרסת גג נפתח ל-650S. גרסה זו שקלה 40 קילו יותר מגרסת הקופה, אך היא הציעה ביצועים כמעט זהים: האצה מ-0 ל-100 קמ"ש ב-3 שניות ומהירות מרבית של 328 קמ"ש. 

### MSO 650S

גרסת ה-MSO (יחידת המבצעים המיוחדת של מקלארן, בתרגום חופשי) של ה-650S הייתה מוגבלת ל-50 רכבים בלבד. הגרסה הציעה תוספת קרבון וצבעים ייחודיים. בנוסף לכך, היא הציעה גלגלי סגסוגת, הקלים ב-4 קילוגרמים מהגלגלים הרגילים.

### 625C

בספטמבר 2014 מקלארן הכריזה על דגם נוסף, ה-625C, שהוצע בגרסת קופה וקבריולה. קהל היעד של הרכב היה מדינות דרום אסיה.

מונע על ידי אותו מנוע V8 3.8 ליטר בעל מגדש טורבו כפול, אך על ידי כוח מוגבל ל-616 כוחות סוס. הגרסה הזאת קיבלה מתלים רכים יותר. הבלימה התבצעה באמצעות דיסקים מברזל ולא מסיבי פחמן כמו ב-650S.

### 650S לה מאן

גרסת הלה מאן הוכרזה בתחילת 2015 על מנת לציין 20 שנה לזכייה של מקלארן במירוץ.

הגרסה שיוצרה על ידי MSO הוגבלה ל-50 יחידות. הגרסה הושראה על ידי המכונית F1 GTR שזכתה במירוץ ב-1995.

קישורים חיצוניים
----------------

ויקישיתוף מדיה וקבצים בנושא **מקלארן 650S** בוויקישיתוף

הערות שוליים
------------

1. ↑  מקלארן 650S ו-650S ספיידר, באתר קארטיוב, ‏11 במרץ 2014

| מקלארן אוטומוטיב |
| --- |
| אישיים | רון דניס - מייסד • מייק פלוויט מנכ"ל החברה • רוברט מלוויל - מנהל עיצוב |  |
| כלי רכב נוכחיים | מקלארן אלבה • מקלארן ספידטייל • מקלארן 570S • מקלארן 765LT • מקלארן 600LT • מקלארן 720S • מקלארן GT • מקלארן סנה • מקלארן סולוס GT |
| כלי רכב לשעבר | מקלארן 675LT • מקלארן 620R • מקלארן 540C • מקלארן P1 • מקלארן 650S • מקלארן MP4-12C • מקלארן F1 |
| חטיבות | מקלארן GT - חטיבת המרוצים של החברה |
| אחר | קבוצת מקלארן (חברת האם) |
**קברנון מהנדס לאוקוטניה** (שם מדעי: ***Pholidichthys leucotaenia***) הוא מין של דג גרם ימי מסדרת הדקראים המצוי רק בשוניות אלמוגים במרכז-מערב האוקיינוס השקט בתחום שבין הפיליפינים לאיי שלמה. למרות שמו הוא איננו קברנון אמיתי או קרנון, אלא דג ייחודי במשפחה קברנונים מהנדסים שבסדרת הדקראים. עד ל-1996 הוא נחשב למין היחידי בסוגו, אך אז התגלה מין נוסף - *Pholidichthys anguis*.

מאפיינים
--------

זהו דג קטן דמוי-צלופח הקרוב בעיקר לאצטגנוניים ולדרקוניים השטוחים. כמותם הוא מצוי רוב חייו הבוגרים במחילה בין האלמוגים והסלעים הימיים. הוא יכול להגיע לאורך של 60 סנטימטרים והוא בעל פסים שחורים-בהירים לסירוגין לאורך גופו. הראש גדול ומזכיר מראה של קברנון, ממנו קיבל את שמו.

הפרטים הצעירים יותר מפוספסים מהפרטים הבוגרים והם נעים בהמוניהם ברחבי השונית, בה הם ניזונים מפלנקטון. כדי להתגונן מטורפים הם מתחקים לדגים ארסיים מהמין שפמית ארסית (*Plotosus lineatus*), ממשפחת השפמיתיים ונעים באופן דומה. צעירים אלה חוזרים למחילתם של הפרטים הבוגרים כדי לנוח בסוף היום.

הדגים הבוגרים משתמשים בלסתותיהם כדי לחפור ולפנות מקום למחילות בעומק של מעל 6 מטרים. הם מוציאים כל יום מעל 3 ק"ג של חול ואבנים קטנות מהמאורה. הצעירים נחים בהשתלשלות מהמחילה באמצעות חוטים ריריים דביקים. לא ברור ממה ניזונים הדגים הבוגרים, אך ייתכן שהם אוכלים חלק מצאצאיהם. הם אינם עוזבים כלל את המחילה בה הם חיים.

קישורים חיצוניים
----------------

ויקישיתוף מדיה וקבצים בנושא **קברנון מהנדס לאוקוטניה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* FB
* ADW
* ITIS
* NCBI
* GBIF
 |
**קד"ם - ילדים ונוער** היא עמותה שהוקמה בשנת 2001 ופועלת מאז לפיתוח והפעלת תהליכי קד"ם (קבוצות דיון משפחתיות) בישראל.

קד"ם
----

תהליך קד"ם (קבוצת דיון משפחתית Family Group Conference) הוא שיטה חדשה יחסית לפתרון בעיות של קטינים בסיכון ובמצוקה. תוכנית קד"ם מציעה מודל מובנה של קבלת החלטות על ידי המשפחה הגרעינית, הקטין, המשפחה המורחבת ואנשים משמעותיים לקטין ולמשפחה בשיתוף אנשי המקצוע. זהו תהליך וולונטרי וכל המשתתפים מצטרפים ונשארים בו מתוך בחירה. המודל רצוני, בראש ובראשונה לקטין ולמשפחתו, אך ניהולו הנכון מחייב עבודה של מתאם, אשר אחראי לקדם את התהליך ברגישות ובתבונה ולשמור על גבולות התהליך בהתאם לערכי ועקרונות התוכנית.
מחקרי הערכה מראים שמודל קד"ם נוחל הצלחה רבה בתחום הטיפול בקטינים בסיכון וכן בתחום הטיפול בנוער עובר חוק. הניסיון שנצבר עד כה מעלה כי המודל מאפשר להתגבר על קשיים שונים, תורם מאוד לתחושת ההוגנות שחווים המשתתפים בו מקדם מציאת מענים לקשיים שמקורם בייחודיות תרבותית של המשפחה. כמו כן נמצא כי התהליך מעצים את ההורים והמשפחה. לפיכך, תרומת המודל חורגת מהטיפול במצב הסיכון הקונקרטי ומתבטאת גם בהנעת תהליכי צמיחה והתפתחות חיוביים כלליים במשפחה.

פעילות
------

העמותה מפעילה תהליכי קד"ם (קבוצות דיון משפחתיות) אשר במסגרתם נפגשים בני נוער הנמצאים במצב של סיכון או משבר (כגון עבריינות) יחד עם בני משפחותיהם ותומכים, נפגע העבירה ותומכיו – אם רלוונטי, ואנשי מקצוע. את הדיון מכין ומנחה מתאם שהוכשר על ידי העמותה. מטרת התהליך היא לגבש תוכנית לתיקון ופתרון המשבר או הסיכון באופן מיטבי, תוך הסכמה ושיתוף פעולה.
כאשר יש צד של נפגע בתהליך, זהו תהליך צדק מאחה, שמטרתו העיקרית היא לתקן את הפגיעה שנגרמה בין הנער הפוגע לנפגע. תהליך כזה עשוי להיות חלופה להליך הפלילי או להשתלב עם הליך פלילי שמתנהל בבית המשפט.

קישורים חיצוניים
----------------

* 

* אתר האינטרנט הרשמי של קד"ם - ילדים ונוער
* קד"ם - ילדים ונוער באתר גיידסטאר
* משרד הרווחה - האגף לשירותי תקון ונוער מנותק
* מוזאיקה – המרכז ליישוב סכסוכים בהסכמה
* משטרת ישראל – אגף ילדים ונוער
* מכון ברוקדייל, דורי ריבקין, סמדר שמעיה ענבר, "הערכת תוכנית ק.ד.מ. קבוצות דיון משפחתיות לנוער עובר חוק", יוני 2007
**ססאר נאוול אראוחו וילצ'ס** (בספרדית: **César Nahuel Araújo Vilches**; נולד ב-2 באפריל 2001 במונטווידאו שבאורוגוואי) הוא כדורגלן אורוגוואי המשחק בעמדת הקשר האחורי בקבוצת אורלנדו סיטי מה-MLS.

קריירת מועדונים
---------------

אראוחו גדל במחלקות הנוער של מרקוני FC ומונטווידאו וונדררס. בשנת 2019 החל לשחק בקבוצה הבוגרת של מונטווידאו וונדררס במסגרת ליגת העל האורוגוואית. הוא ערך 59 הופעות ליגה במדי המועדון.

ב-7 בינואר 2022 חתם אראוחו באורלנדו סיטי מה-MLS. ב-27 בפברואר ערך את הופעת הבכורה שלו במועדון, בניצחון 2-0 על מונטריאול במסגרת הליגה. ב-27 ביולי הבקיע את שערי הבכורה שלו במועדון, צמד שערים בניצחון 5-1 על ניו יורק רד בולס במסגרת שלב חצי הגמר של גביע ארצות הברית הפתוח לעונת 2022. הוא שיחק גם במשחק הגמר של הטורניר, בו זכתה קבוצתו.

חיים אישיים
-----------

אראוחו הוא אחיו הצעיר של כדורגלן פואבלה מקסימיליאנו אראוחו.

תארים
-----

אורלנדו סיטי
* גביע ארצות הברית הפתוח (1): 2022

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Orlando City SC Acquires Uruguayan Midfielder César Araújo באתר הרשמי של אורלנדו סיטי, 7 בינואר 2022 (באנגלית)
2. ↑  Debutantes de la 4a fecha del Torneo Apertura 2020 באתר הרשמי של התאחדות הכדורגל האורוגוואית, 13 באוגוסט 2020 (בספרדית)
**ג'יין היינינג** (באנגלית: **Jane Haining**, ‏6 ביוני 1897 – 17 ביולי 1944) הייתה מיסיונרית סקוטית שעבדה בבודפשט בתקופת השואה, חסידת אומות העולם ומעוטרת אות גיבור השואה הבריטי. היינינג נרצחה באושוויץ.

קורות חיים
----------

היינינג נולדה בחווה בסקוטלנד למשפחת איכרים כבת השלישית והילדה השישית שנולדו לתומאס ג'ון וג'יין מת'יסון היינג. כאשר ג'יין הייתה בת 5 אמה נפטרה במהלך לידה וג'יין קיבלה על עצמה את התפקיד של הטיפול במשפחה. היא חונכה ברוח דתית אוונגליסטית וזכתה במלגה ללימודים אקדמיים. לאחר מכן עבדה כמזכירה בבית חרושת לטקסטיל. בשנת 1932 התנדבה להיות מיסיונרית והייתה אם בית בבית נערות של המיסיון הסקוטי בבודפשט. המיסיון הסקוטי בבודפשט הוקם ב-1841, במטרה לנצר יהודים הונגרים. היינינג טיפלה ב-50 מתוך 400 תלמידות בית הנערות, רובן יהודיות, ורכשה שליטה בהונגרית.

בתקופת מלחמת העולם השנייה
-------------------------

עם פרוץ מלחמת העולם השנייה הייתה היינינג בחופשה בסקוטלנד, ושבה מיד לבודפשט. בשנת 1940 נצטוותה לשוב לסקוטלנד אך סירבה, עקב רצונה להישאר עם חניכותיה. גם לאחר הפלישה הגרמנית להונגריה, ב-19 במרץ 1944 (מבצע מרגרטה), סירבה לעזוב.

באפריל 1944 נעצרה היינינג ונחקרה על ידי הגסטפו, שהאשים אותה בעבודה עם היהודים, בפיטורי עוזרת הבית שלה, בהאזנה לשידורי החדשות של ה-BBC, בפעילות פוליטית, ובביקורים אצל שבויי מלחמה בריטים. היא הודתה בכל ההאשמות, חוץ מאשר בהאשמה שהיא פעילה פוליטית. היא נאסרה בכלא בבודפשט, משם הועברה למחנה קישטרצ'ה ומשם נשלחה לאושוויץ במאי 1944 שם קועקע על ידה מספר האסיר 79467. היא שלחה גלויה ב-15 ביולי 1944 ומתה במחנה ב-17 ביולי. נסיבות מותה לא ברורות. ייתכן שנפטרה עקב התנאים הקשים במחנה, וייתכן שנרצחה בתאי הגזים.

הנצחתה
------

לזכרה של היינינג הוקמו שני לוחות זיכרון, בדאנסקור (Dunscore) שבסקוטלנד ובבודפשט. יד ושם הכיר בהיינינג כחסידת אומות העולם וממשלת בריטניה העניקה לה את אות גיבור השואה הבריטי לאחר מותה. רחוב בבודפשט נקרא על שמה. הזמרת והיוצרת הסקוטית קארין פולווארט (Karine Polwart) הקדישה לה שיר באלבומה "כתוב בגיר" (Scribbled in Chalk) שיצא בשנת 2006. המחזאי ריימונד רוס הזכיר את היינינג במחזהו "ארץ מובטחת" (A Promised Land). אזכרה חיה לג'יין היינינג הוא הקשר המתמשך עם סטודנטים מהונגריה. כל שנה מאז 1991 מגיעים שני תלמידים ומורה לסקוטלנד לבקר במקומות הקשורים לג'יין.

קישורים חיצוניים
----------------

ויקישיתוף מדיה וקבצים בנושא **ג'יין היינינג** בוויקישיתוף
* ג'יין היינינג באתר יד ושם (באנגלית)

הערות שוליים
------------

1. ↑  על המיסיון הסקוטי בבודפשט (באנגלית)
2. ↑  Jane Haining, Welcome to Dunscore (ארכיון)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007520221105171
* ISNI: 0000 0000 4375 1788
* LCCN: nb2006006079
* VIAF: 41361248
* WorldCat: lccn-nb2006006079

 |
במדעי במחשב, **מיון אקראי** (בנוסף **מיון טיפש**, **מיון איטי**, **מיון קוף** ובאנגלית **bogosort** ) הוא אלגוריתם מיון מאוד לא יעיל המבוסס על ניסוי וטעייה.  

האלגוריתם מאוד לא שימושי למיון, אך שימושי למטרות לימוד, לדוגמה השוואה עם אלגוריתמים יותר שימושיים.  

אם ננסה למיין חפיסת קלפים על ידי מיון זה היינו בודקים כל פעם אם החפיסה ממוינת, אם לא - נזרוק את החפיסה לאוויר, נרים את הקלפים בסדר אקראי. נחזור על התהליך עד שהחפיסה ממוינת.

תיאור האלגוריתם
---------------

הדרך שהאלגוריתם ממומש מיוצגת בפסאודו קוד כך:   

**כל עוד** החפיסה לא מסודרת   

סדר את החבילה באקראיות

```
while not isInOrder(deck):
 shuffle(deck)

```

ריצה וסיום
----------

בהנחה שכל האיברים שונים, מספר ההשוואות הממוצע ישאף ל(e-1) n! ומספר ההחלפות הממוצע יהיה (n-1) n!.   

הסיבה להפרש בין מספר ההשוואות המצופה למספר ההחלפות המצופה הוא שמגלים שלא כל האיברים ממוינים רק אחרי מספר השוואות, ללא תלות במספר האיברים הכולל, בעוד שמספר ההחלפות תלוי במספר האיברים.

ראו גם
------

* מיון מהיר

הערות שוליים
------------

1. ↑  E. S. Raymond. "bogo-sort". The New Hacker’s Dictionary. MIT Press, 1996.
2. ↑  מקור השם ממשפט הקוף המקליד

| אלגוריתמי מיון |
| --- |
| רקע תאורטי | תורת הסיבוכיות • סימון אסימפטוטי • סדר מלא • רשימה • אלגוריתם תוך-מקומי • מיון יציב |
| אלגוריתמי מיון | אקראי • בועות • בחירה • בסיס • הכנסה • מהיר • מיזוג • מנייה • מסרק • סלים • ערימה • רשת מיון • שייקר • של |
| שונות | מיון טופולוגי • בעיית סידור הפנקייקים של גודמן |
**ססיל אדמס** (באנגלית: **Cecil Adams**) הוא שם, ככל הנראה שם עט, של בעל הטור "The Straight Dope" במגזין האמריקני "שיקגו רידר". יש המניחים שכותב הטור הוא אד זוטי (Ed Zotti), שבאופן רשמי טוען שהוא העורך והעוזר של אדמס. 

משמעות שם הטור, "Straight Dope", הוא "הסיפור האמיתי" או "האמת הפשוטה". אדמס, המכונה על ידי "עורכי" הטור "האדם החכם ביותר בעולם", משיב לשאלות שונות ומשונות בהומור שנון – המופנה לעיתים קרובות נגד השואל עצמו – ולעיתים תוך מחקרים מקיפים בשאלות מוזרות, אגדות אורבניות וכיוצא באלה. יותר מפעם אחת נאלץ אדמס לפרסם הרחבה לתשובה או להפוך אותה לחלוטין בעקבות הבהרות מ"המיליונים הצמאים לידע", כינויו לקוראי הטור. 

הטור מתפרסם מאז 1973. הטור מופץ בסינדיקציה בשלושים עיתונים וכתבי עת בארצות הברית ובקנדה, וכן באתר האינטרנט שלו. אדמס פרסם חמישה ספרים, אוספים של טורים נבחרים. מדורים דומים פורסמו בעקבותיו בכל העולם, ביניהם הטור "ברווז עיתונאי" במגזין בלייזר, והמדור "שאל בני ונענע" של בלדד השוחי (גם הוא אדם שזהותו אינה ידועה) שהתפרסם בנענע 10 הישראלי עד 2006, והתחדש ב-2010 במוסף כלכליסט (תחת השם "חוזר עם תשובה").

קישורים חיצוניים
----------------

* אתר straightdope (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 90758400
* ISNI: 0000 0000 6737 5473
* LCCN: n84057709
* NDL: 00846519
* VIAF: 92237338
* WorldCat: lccn-n84057709

 |
**חוסה איראראגורי אלו** (בספרדית: **Jose Iraragorri**; ‏16 באפריל 1912 – 27 באפריל 1983) היה כדורגלן ספרדי, ששיחק בעמדת הקיצוני שמאלי.

ביוגרפיה
--------

איראראגורי נולד בבסאורי שבספרד בשנת 1912. קבוצתו הראשונה הייתה אתלטיק בילבאו, שם היה חלק מההתקפה עם גיירמו גורוסטיסה, באטה, צ'יררי השני ולפואנטה. במהלך תקופתו באתלטיק זכה עימה ב-4 תוארי אליפות, ארבע פעמים ברצף בגביע הספרדי וב-5 אליפויות אזוריות (חבל הבסקים). הקריירה שלו נעצרה עקב מלחמת אזרחים שהייתה בספרד באותו זמן, והוא וקבוצתו קיימו משחקי ידידות ברחבי אירופה בתור הקבוצה מחבל הבסקים. הם גם שיחקו במקסיקו בקבוצה שנקראה בשם דפורטיבו אוזאקי. 

לאחר מכן עבר איראראגורי לשחק בארגנטינה במועדון סן לורנסו שמבואנוס איירס, שם שיחק יחד עם השחקנים הבסקים איסידרו לאנגרה ואנחל זובייטה. אחרי ששיחק במשך שנתיים בקבוצה חזר לשחק במקסיקו בקבוצה אספניה, ואחר כך חזר לספרד לקבוצה בה התחיל את הקריירה, אתלטיק בילבאו. 

בנבחרת ספרד ערך 7 הופעות בהן כבש 2 שערים, כששניהם נכבשו נגד ברזיל במונדיאל 1934. שערו הראשון בעצם היה גם לשער הראשון בהיסטוריה של הנבחרת בטורניר המונדיאל.

לאחר פרישה ממשחק היה איראראגורי למאמן קבוצת אתלטיק, וזכה עימה בגביע הספרדי בשנת 1950. הוא גם אימן עוד כמה קבוצות ספרדיות, אך לא נשאר בהן לאורך זמן רב.

תארים
-----

### כשחקן

אתלטיק בילבאו
* אליפות ספרד (4): 1929/30, 1930/31, 1933/34, 1935/36

הגביע הספרדי (4)1930, 1931, 1932, 1933
### כמאמן

אתלטיק בילבאו
* הגביע הספרדי: 1950

קישורים חיצוניים
----------------

ויקישיתוף מדיה וקבצים בנושא **חוסה איראראגורי** בוויקישיתוף

* פרופיל, באתר Transfermarkt
* פרופיל, באתר BDFutbol
* פרופיל, באתר National Football Teams


| **‏‏נבחרת ספרד‏ - מונדיאל 1934** |
| --- |
|  בוסק | 
 קמפנאל | 
 צ'אצ'ו | 
 סילאורן | 
 סיריאקו | 
 פדה | 
 גורוסטיקה | 
 אילריו | 
 איראראגורי | 
 לפואנטה | 
 לאנגרה | 
 לקווה |
 מרקולטה | 
 מרין |
 מוגרסה |
 נוגס |
 קינקוסס |
 רגיירו |
 סולה |
 ונטולרה |
 סבלו |
 זאמורה |
מאמן: גארסיה סלסר
 | ספרדספרד |
הצמדות התאים מתווכת על ידי קדהרינים. ברקמות אפיתל מופיעים קומפלקסיים חלבוניים adherens junction, המחוברים מצידו הפנימי של התא לשלד התא. קומפלקס זה כולל קדהרינים, p120, אלפא קטנין (α-catenin) ובטא קטנין (β-catenin)
**קדהרינים** (Cadherin), מחלקה של חלבונים טרנס-ממברנליים שלהם תפקיד חשוב בהצמדות תאים (adhesion), ובכך דואגים שתאים ברקמה יהיו קשורים יחד. לפעילותם הם דורשים יוני סידן (Ca2+‎), ומכאן שמם ("calcium-dependent adhesion").

משפחת חלבוני הקדהרינים כוללת בתוכה בין היתר קדהרינים, פרוטוקדהרינים ודסמוגלינים. חלבונים אלו מכילים cadherin repeats - אלו הם מתחמים קושרי Ca2+‎ חוץ תאיים. ישנם סוגים שונים של קדהרינים, המסומנים על ידי תחילית (המייצגת את הרקמה האופיינית לקדהרינים), ותאים המבטאים קדהרינים מאותו סוג נוטים להתקבץ יחד. בין היתר:

* CDH1‏ - E-cadherin (אפיתל): E-קדהרינים הנמצאים ברקמות האפיתל. חלבון זה הוא הנחקר ביותר במשפחת הקדהרינים.
* CDH2 -‏ N-cadherin (עצבי; neural):‏ N-קדהרינים נמצאים בתאי עצב
* CDH12 - קדהרין 12, סוג 2 (N-cadherin 2)
* CDH3 -‏ P-cadherin (שליה; placental):‏ P-קדהרינים הנמצאים בשליה.

תת המשפחה הגדולה ביותר של קדהרינים הם פרוטו קדהרינים (Protocadherin). מוטציות בגנים במשפחה זו עשויים לגרום בין היתר לסכיזופרניה ותסמונת אשר.

חלבונים שונים במשפחת הקדהרינים הם בעלי תפקיד חשוב כמדכאי סרטן.

קישורים חיצוניים
----------------

ויקישיתוף מדיה וקבצים בנושא **קדהרין** בוויקישיתוף
**ג'יין בארנל** (באנגלית: **Jane Barnell**;‏ 3 בינואר 1871, וילמינגטון, צפון קרוליינה - 1945, ניו יורק) היא אישה מזוקנת אמריקאית שהופיעה בשם הבמה **הגברת אולגה** (**ליידי אולגה**).

חייה
----

לפי מקורות שונים, ובהם המאמר "ליידי אולגה" בספרו של ג'וזף מיטשל *Up In The Old Hotel* - אמה של בארנל מכרה אותה לקרקס משפחת אוריינט הגדול (Great Orient Family Circus), שמוזג לאחר מכן תחת קרקס גדול יותר. במסע ההופעות של הקרקס הגיעה לגרמניה, ובברלין היא חלתה, ועקב כך ננטשה שם והושארה בבית יתומים. לאחר מכן מצא אותה בבית היתומים אביה.

בבגרותה, כאשר עבדה בחווה של סבתה, פגשה איש שרירים שעבד בקרקס אשר הזמין אותה להצטרף לקרקס של ג'ון רובינסון (John Robinson's Circus). היא הופיעה תחת מספר שמות במה, עד שבחרה לבסוף בשם הבמה "ליידי אולגה רודריק" (Lady Olga Roderick). באותה תקופה היה הזקן שלה באורך 33 ס"מ.

במשך תקופה מסוימת ערכה ליידי אולגה סיבובי הופעות עם מספר קרקסים, ובהם קרקס האחים רינגלינג, ולאחר מכן הצטרפה למופע המוזרויות של "מוזיאון האברט" (Hubert's Museum) בטיימס סקוור, ניו יורק. היא הופיעה בכמה סרטי קולנוע, ובהם בולט הסרט "פריקס" (1932) בבימויו של טוד בראונינג. לפי הסרט התיעודי במארז ה-DVD של הסרט (*Freaks: The Sideshow Cinema*,‏ 2004), היא לא הייתה שבעת רצון מהדרך שבה הוצג עולם מופעי השוליים בסרט.

בארנל נישאה ארבע פעמים. נישואיה האחרונים היו לתומאס או'בויל (Thomas O'Boyle), מי שנחשב למנהלה, וששימש במהלך הקריירה ליצן בקרקס וכרוז במופע השוליים של מוזיאון האברט.

קישורים חיצוניים
----------------

ויקישיתוף מדיה וקבצים בנושא **ג'יין בארנל** בוויקישיתוף

* ג'יין בארנל, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2003029583
* VIAF: 53833953
* WorldCat: lccn-no2003029583

 |
סמליל המכללהסמליל המכללה
**המכללה האקדמית להנדסה וטכנולוגיה אורט הרמלין נתניה** הייתה מכללה אקדמית שהוקמה על ידי רשת אורט ישראל וידידי המכללה בארץ ובעולם. זוהי המכללה האקדמית השנייה שהוקמה על ידי אורט ישראל כמכללה-אחות למכללת אורט בראודה הפועלת בכרמיאל. נשיא המכללה הראשון היה פרופ' חיים גוטפינגר. נשיאה בשנותיה האחרונות היה פרופ' גדי גולן. המכללה נסגרה באוגוסט 2015.

היסטוריה
--------

מכללת אורט הרמלין נתניה הוקמה במטרה לפתח מרכז אקדמי ייחודי בתחומי ההנדסה והטכנולוגיה, שיתמקד בהכשרת מהנדסים בעלי חשיבה חדשנית ויתרמו בעתיד לתעשייה ולחברה בישראל. בשנת 2009 קיבלה המכללה הכרה כמוסד אקדמי מהמועצה להשכלה גבוהה.

המכללה קיימה לימודים אקדמיים והעניקה תואר ראשון בהנדסה – 'בוגר במדעים' (B.Sc - Bachelor of Science) בתחומי הנדסה רפואית, הנדסת חשמל ואלקטרוניקה והנדסת מכונות.

תוכניות הלימוד שילבו מרכיבים מפרויקט הדגל החדש של המכללה Smart Grid בהובלת פרופ' גדי גולן, נשיא המכללה. המכללה נבחרה להיות הקמפוס החכם הראשון בישראל להדגמת פירות פרויקט המגנט ISG הלאומי Israel Smart Grid 'הרשת החכמה בישראל' בשיתוף חברות מובילות בתעשיית הטכנולוגיה העילית החברות במאגד ISG: מוטורולה, מוביקס, סאטק, Ceva, יישומי בקרה, PowerCom, ECI, Solar Edge. הקמפוס החכם הוא פרויקט טכנולוגי חדשני ועתידני בנוף המכללות להנדסה בארץ. הוא מאפשר לסטודנטים להיחשף לנושאים העומדים ברומו של סדר היום הטכנולוגי-הנדסי-חברתי-אקולוגי בתחומי ההתייעלות האנרגטית. הפרויקט מופעל בשיתוף בין המכללה האקדמית לחברות מובילות בתעשייה כגון: מוטורולה, Nation E, סאטק, סולר-אדג' חברת חשמל ומשרדים ממשלתיים ועירוניים. מטרתו של הפרויקט הייתה להפוך את קמפוס המכללה, לאי אנרגטי בר-קיימא הניזון ממספר מקורות אנרגיה, בנוסף לרשת החשמל, ולנווט ביניהם בין המקורות הללו לפי צורכי השעה בצורה חכמה ובזמן אמת.

קמפוס המכללה ממוקם במרחב הצפוני של פארק העסקים והטכנולוגיות ע"ש ספיר בנתניה בסמוך לאצטדיון נתניה.

בתחילת 2015 החליטה המועצה להשכלה גבוהה על סגירת המכללה בסוף הסמסטר. המכללה התנגדה להחלטה זו, והגישה עתירה לבג"ץ נגדה, אך המכללה נסגרה באוגוסט 2015.

בקמפוס המכללה ממשיכה לפעול מכללת אורט הרמלין להנדסאים נתניה, שהוקמה בשנת 1998.

קישורים חיצוניים
----------------

* אתר המכללה, בארכיון האינטרנט

הערות שוליים
------------

1. ↑  ציפי קפל, המל"ג אישרה את מכללת "אורט הרמלין" בנתניה, באתר mynet‏ נתניה, 30 באוגוסט 2009
2. ↑  רויטל בלומנפלד‏, מכללת אורט הרמלין תיסגר בסוף הסמסטר: "מחטף מכוער", באתר וואלה!‏, 21 בינואר 2015
3. ↑  טלי חרותי-סובר, בכלל לא הגזימו: מודעות המשוות את סגירת מכללת אורט הרמלין לטבח בפריז, באתר TheMarker‏, 15 בינואר 2015
4. ↑  אביטל להב, בג"ץ יכריע: מכללת אורט הרמלין תיסגר?, באתר ynet, 2 במרץ 2015
5. ↑  מכללת אורט הרמלין להנדסאים לא נסגרה, באתר של מכללת אורט הרמלין להנדסאים נתניה
**הָם** הייתה עיר מקראית בהרי הגלעד בעבר הירדן.

העיר נזכרת פעם יחידה בתנ"ך, כאחת מערי הרפאים בסיפור מסעו של כדרלעומר מלך עילם לארץ כנען: "וּבְאַרְבַּע עֶשְׂרֵה שָׁנָה בָּא כְדָרְלָעֹמֶר וְהַמְּלָכִים אֲשֶׁר אִתּוֹ, וַיַּכּוּ אֶת רְפָאִים בְּעַשְׁתְּרֹת קַרְנַיִם, וְאֶת הַזּוּזִים בְּ**הָם**, וְאֵת הָאֵימִים בְּשָׁוֵה קִרְיָתָיִם".

אתר **ח'רבת האם** שבהרי הגלעד הצפוניים, כחמישה וחצי ק"מ דרומית מערבית לעיר אירביד, שבו אותרו שרידי ביצורים מתקופת הברונזה הוא מיקומה המשוער של הם המקראית.

יש חוקרים הסבורים כי העיר נזכרת כבר במקורות מצריים קדומים, כגון כתבי המארות מן המאה ה-19 לפני הספירה, אך אחרים מטילים בכך ספק.

עיר ששמה הום נזכרת ברשימת ערי ארץ ישראל של תחותמס השלישי אבל מסתבר שמקומה של זו בסביבות יקנעם .

במגילה החיצונית לבראשית (דף כא, שו' 29) המקבילה ל"הזוזים בהם" היא "זומזמיא די בעמן" (הזמזומים אשר בעמון).

הערות שוליים
------------

1. ↑  ספר בראשית, פרק י"ד, פסוק ה'.
2. 1 2  **אנציקלופדיה מקראית - אוצר הידיעות של המקרא ותקופתו**, הוצאת מוסד ביאליק, כרך ב', עמ' 850.
3. ↑  יואל אליצור, **שמות מקומות קדומים בארץ ישראל, השתמרותם וגלגוליהם**, הוצאת יד יצחק בן-צבי והאקדמיה ללשון העברית, עמ' 348.
4. ↑  יעקב חיים טיגאי, **מקרא לישראל: פירוש מדעי למקרא - מקרא לישראל : דברים - כרך ראשון א, א – טז, יז**, רעננה: האוניברסיטה העברית בירושלים עם עובד י"ל מאגנס, 2016, עמ' 147
**ססטינה** היא שיר בעל מבנה המציית לכללים הבאים: 

* בשיר 39 שורות: שישה בתים בני שש שורות כל אחד, ולבסוף בית בן שלוש שורות.
* שש המילים המסיימות את שש השורות של הבית הראשון, מסיימות גם את שש השורות של כל אחד מהבתים הבאים, בסדר קבוע. אם נסמן את שש המילים המסיימות את שש השורות של הבית הראשון באותיות אבגדהו, הרי הסדר שבו יופיעו מילים אלה בבתים הבאים הוא ואהבדג, גודאבה, הגבואד, דהאגוב, בדוהגא.
* שש מילים אלה מופיעות גם בבית האחרון, בן שלוש השורות. בשורה הראשונה יופיעו המילים ב, ה, בשורה השנייה – ד, ג, ובשורה השלישית – א, ו.

המצאת מבנה שירי נוקשה ומורכב זה מיוחסת לארנו דניאל מפרובאנס, טרובדור בן המאה ה-12.

הססטינה הראשונה בשפה האנגלית נכתבה בידי פיליפ סידני, והיא ססטינה כפולה.

עם כותבי הססטינות נמנים פרנצ'סקו פטרארקה, דנטה אליגיירי, רודיארד קיפלינג, עזרא פאונד, ויסטן יו אודן ואליזבת בישופ.

בעברית השתמש בצורת הססטינה המשורר האיטלקי אפרים לוצאטו, שחי במאה ה-18. שירו "זאת רעייתי" הוא דוגמה מוכרת לססטינה עברית, והוא מופיע בין היתר באנתולוגית שירי האהבה "כחוט השני" בעריכת דן פגיס (הקיבוץ המאוחד תשל"ט) ובמאמרו של לודוויג שטראוס "כמה מושגי יסוד של תורת הספרות", המופיע בכינוס מאמריו בעברית, "בדרכי הספרות" (מוסד ביאליק 1975). יש לציין שזו ססטינה חסרה, בת 36 שורות בלבד, ללא שלוש השורות המסיימות.

קישורים חיצוניים
----------------

* ססטינה, ססטינה מאת אליזבת בישופ, בתרגומה של גילי בר-הלל
* ססטינת ערפדים מאת ניל גיימן. נכללת בספרו "עשן ומראות"
* ססטינה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534069105171
* LCCN: sh85120378

 |
**הקרב על נהר סיט** היה קרב בין הכוחות הרוסים לבין הכוחות המונגולים שהתרחש ב-4 במרץ 1238 והסתיים בניצחון מונגולי.

בשנת 1237 הכוחות המונגולים בראשות באטו חאן פלשו לשטחים של הנסיכויות הרוסיות בצפון-מזרח. העיר הגדולה הראשונה שעמדה במצור הייתה ריאזן. לאחר מצור קשה, ב-21 בדצמבר 1237 העיר נפלה בידי המונגולים. לאחר קרב קולומנה ונפילת העיר ולדימיר הכוחות המונגולים התפצלו. רוב הכח התחיל בהתקדמות לכיוון דרום-מזרח והיתר, בראשות בורולדאי, התקדמו לכיוון הערים לחופי הוולגה.

הנסיך יורי השני הסתתר ביערות עם הכוחות שנשארו והמתין להגעת כוחותיו של אחיו, נסיך קייב.

כאשר הכוחות המונגולים התקרבו, הכוחות הרוסים לא היו מוכנים לקרב למעט כוח קטן יחסית בהיקף של 3,000 לוחמים. כתוצאה מכך, הכוח כותר, רובו נהרג בקרב או נלקח בשבי. הנסיך עצמו נהרג וראשו נשלח למחנה של באטו ח'אן. ככל הנראה לאור היקף האבדות, המונגולים לא המשיכו בהתקדמות לכיוון נובגורוד. גרסה אחרת טוענת שההתקדמות לכיוון נובגורוד נפסקה בגלל האדמה הבוצית באזור זה בעונה זו של השנה שהקשתה על הפרשים המונגולים.

לאחר הקרב למעשה הסתיימה התנגדות מאורגנת של הרוסים למונגולים בנסיכויות בצפון-מזרח. תפקיד נסיך ולדימיר הועבר ליארוסלאב השני, שהכיר בעליונות של הח'אן הגדול המונגולי.

קישורים חיצוניים
----------------

* תיאור הקרב (ברוסית)
**לטריים** (שם מדעי: ***Latridae***) היא משפחת דגים מסדרת הדקראים החיים במימי האוקיינוס השקט ובקצה הדרום-מזרחי של האוקיינוס האטלנטי והדרומי של האוקיינוס ההודי, בדרך כלל למדפי היבשות באזורים רדודים יחסית כמו באזורי סלעים וערוגות קלפ. דגים אלה דומים לגממיתיים והם בעלי מבנה אליפסי עם סנפיר גבי גבוה, חוטם דק ומחודד וסנפירי גחון קצרים. הזנב מעט יותר ארוך משאר הגוף וצורתו משולשת. 

דגים אלה קטנים יחסית בין 20 ס"מ ל-1.8 מטר והם בעלי פסים כהים לאורכם. הלסתות קשיחות וקצרות והסנפירים בשרניים. מזונם העיקרי של הדגים הוא חסרי חוליות קרקעיים וכן אצות אותם הם מלקטים בעזרת פיותיהם הבשרניים.

קרובי משפחתם של דגים אלה הם הריסנפיריים ודגי הקלפ (*Chironemidae*) מניו זילנד וחופי אוסטרליה.

סוגים
-----

* Chirodactylus
* סוג ומין יחיד Dactylophora nigricans
* Goniistius
* Latridopsis
* Latris
* Mendosoma lineatum
* Morwong
* Nemadactylus
* Cheilodactylus

כמה מיונים משייכים חלק מסוגים אלה למשפחה אחרת - ציילודקטיליים (*Cheilodactylidae*).

קישורים חיצוניים
----------------

ויקישיתוף מדיה וקבצים בנושא **לטריים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532192905171

 |
פירוש נוסף ערך זה עוסק ביצירה מוזיקלית. אם התכוונתם לתפילה הנאמרת בליל יום כיפור, ראו כל נדרי.
כל נדר - United States Marine Band, 2013
**כל נדרי**, אופוס 47 (Kol Nidrei), היא יצירה לצ'לו ותזמורת מאת המלחין הגרמני מקס בְּרוּך.

ברוך סיים את כתיבת היצירה ב-1880 בליברפול שבאנגליה בטרם פורסמה לראשונה בברלין בשנת 1881. מתכונת היצירה היא "אדג'ו על שתי נעימות עבריות לצ'לו ותזמורת עם נבל" והיא מורכבת מסדרות של וריאציות על שני נושאים עיקריים מן המוזיקה היהודית. הנושא הראשון, המעניק ליצירה את שמה, מקורו בתפילת כל נדרי, הפותחת את תפילות יום הכיפורים. בעיבוד של ברוך לנעימה, הצ'לו מחקה את קולו הרפסודי של החזן המזמר את נוסח התפילה בבית הכנסת. הנושא השני הוא ציטוט מתוך החלק האמצעי של המוזיקה שכתב אייזק נייתן לשירו של לורד ביירון "Oh! Weep for Those that Wept by Babel's Stream" ("בָּכוּ בָּכוֹ להולך", בתרגומו של שלמה מאנדלקרן) – על היושבים בגלות על נהרות בבל, מתוך הקובץ "מנגינות עבריות" (הכולל גם את הפואמה המפורסמת "ביופי תהלך" (She Walks in Beauty)).

ברוך היה פרוטסטנטי, והוא התוודע לראשונה לנעימת כל נדרי כשמורו פרדיננד הילר הביאו אל משפחת ליכטנשטיין, שראשה כיהן כחזן הראשי של ברלין. החזן אברהם יעקב ליכטנשטיין היה ידוע בקשריו הטובים עם מספר רב של מוזיקאים נוצרים, ועודד את התעניינותו של ברוך במוזיקת עם יהודית. יש אומנם המבקרים את היעדר הרגש היהודי ב"כל נדרי" הקונצרטנטי של ברוך, אך חשוב לזכור שברוך לא התיימר מעולם לכתוב מוזיקה יהודית; כל רצונו היה למזג השראה יהודית ביצירותיו הוא.

היצירה כתובה לכלים הבאים:

* צ'לו סולו
* 2 חלילי צד
* 2 אבובים
* 2 קלרינטים
* 2 בסונים
* 4 קרנות
* 2 חצוצרות
* 3 טרומבונים
* טימפני
* נבל
* כלי קשת

קישורים חיצוניים
----------------

* מידע על היצירה "כל נדרי" באתר מיוזיק בריינז
* חומר רקע על המוזיקה של ברוך ל"כל נדרי" ודיון ביהדות של אופיו
* התווים של יצחק נתן לסופרן, מקהלה בארבעה קולות ופסנתר, בעמ' 70 עד 75 בקובץ(הקישור אינו פעיל)
* התווים של יצירתו של ברוך(הקישור אינו פעיל)
* היצירה בביצוע הצ'לנית סול גבטה ובליווי התזמורת הלאומית של ליון בניצוחו של ליאונרד סלטקין, סרטון באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007579088405171
* BnF: cb13909200v (data)
* GND: 300029160
* LCCN: n92008638
* MusicBrainz work: 514024f4-50e2-3ced-a90d-259d76f3d15d
* VIAF: 179502661
* WorldCat (עם VIAF): 179502661

 |
**עין תורעאן** (נכתב לעיתים: תרען, תורען, טורען) הוא מעיין הסמוך לכפר טורעאן בגליל התחתון.

השם תרען נזכר במדרש שיר השירים רבה ('נשי תרען'). המעיין נקשר לסיפור הקרב בקרני חיטין כאחת הנקודות שדרכן עבר הצבא הצלבני בכיוון טבריה. בדומה למעיינות ומערות רבים בגליל, היווצרות המעין היא ככל הנראה תוצאה של השילוב בין מסלע גירני, מערכת שברים וסדקים וכמות משקעים רבה.

מיקום
-----

המעיין ממוקם כ-1.2 ק"מ צפונית-מערבית מקצהו הצפוני של המועצה המקומית טורעאן, במעלה הוואדי, שכיוונו בקטע הזה צפון-מערב. הדרך מסומנת בסימון שבילים אדום ממרכז הכפר ועד המעיין, מהמעיין מטפס שביל (מסומן אדום) לאורך הוואדי (הוא מתעקל לצפון-מזרח) לכיוון הר תורען.

מי המעיין יוצאים מנקבה חצובה בסלע גירני החסומה בקיר אבנים. בקיר החוסם הותקנו ברזים שאפשרו שימוש במי המעיין אך אלה אינם תקינים (נכון ל-2007). עד חיבור הכפר טורעאן לרשת המים בשנות החמישים של המאה ה-20 שימש המעיין כמקור המים של הכפר, ואנשיו היו מגיעים לקחת מים מהמעין בכלים מטלטלים. בשנת 1989 נמדדה במעין ספיקה של 180 ליטר בשעה. שיקום האתר בוצע על ידי התנועה האסלאמית.

### היסטוריה ומסורת

מעין טורען מוזכר במאמר של פרופסור בנימין זאב קדר אשר עוסק בניתוח מהלכי קרב קרני חיטין, אחת הסברות המוזכרות במאמר היא כי צבא הפרנקים בפיקודו של המלך גיי אשר היה במסע מציפורי לכיוון טבריה (כדי לסייע בהסרת המצור המוסלמי על העיר) השתלט על מעין טרען אך עזב אותו ופנה לכיוון העיר הנצורה.

המחבר מציע הסבר לצעדם של הפרנקים, על ידי מדידת השפיעות של המעין היום (במעין טורען נמדדה שפיעה של 180 ליטר לשעה בלבד בשנת 1989) והשוואה למעיינות לאורך הציר (בעין ציפורי נמדדו ביולי 1950 86,000 ליטר בשעה, במעיינות ליד כפר חיטין נמדדו ביולי 1950 כ-17,000 ליטר בשעה) מגיע המחבר למסקנה כי ספיקות המעין גם בשנת 1187 היו נמוכות מידי כדי לספק את צרכיו של הצבא ולכן לא ניתן למנות את עזיבת המעין כחלק מהטעויות של המלך בניהול הקרב.

### גאולוגיה

המסלע ברכס תורען כולל בעיקר סלעי דולומיט מחבורת יהודה, השייכים לתקופת הקנומן (לפני 97 מיליון שנה). הגליל מתאפיין בריבוי של מעיינות בגלל תופעת הקרסט, הנובעת מכמויות משקעים גדולות, מסלע גירני ומערכות שבירה וסידוק.

ראו גם
------

* נחל ציפורי
* טורעאן

לקריאה נוספת
------------

* מדריך ישראל החדש כרך 3 - הגליל העליון וחופו בעריכת מושון גבאי, מבואות : גאולוגיה, באתר הספרייה הווירטואלית של מטח

הערות שוליים
------------

1. ↑  ב"ז קדר, קרב קרני-חטין: מבט אחר, קתדרה 61, 1991.
"**הקרבות הגדולים של רוסיה**" (ברוסית: **Великие битвы России**) היא מיני-סדרת טלוויזיה, דוקו-דרמה רוסית, שעלתה לשידור במלאת 102 שנה להקמת הצבא האדום, ביום שמצוין כ"חג מגן המולדת" (או, חג הצבא ברוסיה). פרק הבכורה שודר בערוץ הראשון ב-23 בפברואר 2020.

תיאור
-----

זוהי סדרה של סרטי דרמה ותעודה על הקרבות הגדולים בתולדות רוסיה. מרשל מיכאיל קוטוזוב, אדמירל אושקוב, דמיטרי דונסקוי ואלכסנדר נבסקי... מיהם הגיבורים שנלחמו למען החופש והכבוד של מדינתם? במחיר של איזה מאמץ הפכה רוסיה למעצמה הגדולה בעולם? ואיך היא הצליחה להגן על אמונתה, על ערכיה ועל גבולותיה במשך מאות שנים? הצופה יתחקה אחר ההיסטוריה של יצירת הצי הרוסי, ילמד על המוזרויות של טקטיקות ואסטרטגיות לחימה בתקופות היסטוריות שונות ויראה את מהלך הקרבות ששוחזרו ממקורות היסטוריים.

עלילה
-----

### פרק 1

לאחר שהביס את השוודים באיג'ורה, הדף אלכסנדר נבסקי ניסיון מערבי חדש לכבוש את נובגורוד ופסקוב על הקרח של אגם פיפסי. לאחר שנהרס הניתוק המוקדם של נובגורודי, אלכסנדר נסוג לקרח אגם פיפסי לקרב מכריע. עם מכות הפרשים הרוסים מהאגפים האבירים הגרמנים הובסו ונאלצו לברוח.

### פרק 2

השימוש בטקטיקות מוכשרות של הנסיך דמיטרי דונסקוי במהלך קרב קוליקובו איפשר להביס את הפרשים הטטריים המפורסמים - אלא שהנסיך הוסט לנהר ונהרג שם. כתוצאה מהתבוסה של הכוחות העיקריים של אורדת הזהב, היא ספגה מכה אנושה על השליטה הצבאית והפוליטית. קרב זה נתן דוגמאות רבות לאומץ לבם האנוכי של החיילים הרוסים.

### פרק 3

הניצחון המכריע של צבאו של פיוטר הראשון במלחמת הצפון היה במהלך קרב פולטבה, שהייתה התבוסה השלמה של הצבא השוודי של קארל השני.

### פרק 4

קרב בורודינו היה הקרב המרכזי בכל המערכה הצבאית בשנת 1812. באותה תקופה הפך הקרב לעקוב מדם ביותר בתולדות המלחמות. הצבא הצרפתי של הקיסר נפוליאון ספג מכה עוצמתית, ממנה כבר לא הצליח להתאושש וזו הייתה אחת הסיבות לניצחון הסופי של האימפריה הרוסית במלחמה.

צוות השחקנים
------------

* ניקולאי קרוגלוב
* אלכסנדר קוסטלוב
* מיכאיל פורווייב
* אלכסנדר צ'רקשנקו
* יבגני וקונוב
* יבגני צלנוב
* סטניסלב קוראץ'
* אלכסנדר בובקוב

קישורים חיצוניים
----------------

* הקרבות הגדולים של רוסיה, באתר הערוץ הראשון

הערות שוליים
------------

1. ↑  Документальный фильм Великие битвы России